M e s t s k á    č a s ť   B r a t i s l a v a  -  N o v é   M e s t o

		
Informácia na zasadnutie							
Miestneho zastupiteľstva
dňa 13. 11. 2012

I n f o r m á c i a 
o vyhodnotení letnej sezóny v areáli Kuchajda 2012

Vypracoval :							Informácia obsahuje :
Ing. Robert Molnár						Základný materiál
riaditeľ EKO-podniku VPS				

				

November 2012
PRÍPRAVA   AREÁLU   NA   LETNÚ   SEZÓNU

	S prípravou areálu Kuchajda na letnú sezónu 2012 sme začali v mesiaci apríl a pokračovali až do slávnostného otvorenia dňa  23. júna 2012. Príprava spočívala v prácach zameraných na opravu a údržbu celého prírodného areálu Kuchajda.

V rámci  prípravy areálu boli vykonané nasledovné práce:
a/ orez suchých, polámaných konárov a koreňových výmladkov na stromoch a
    odburiňovanie a obrezávanie kríkových porastov
b/ jarné hrabanie plôch /vrátanie odvozu odpadov/
c/ 2-krát kosenie s vyhrabávaním trávnatých plôch v celom areáli a odvoz trávy
d/ výmena a doplnenie piesku na plážových  volejbalových ihriskách, detských
    ihriskách  a v telocvičniach v prírode
e/ údržba osvetlenia
f/  montáž plážových spŕch /sprchovacích ružíc, ventilov a dverí prezliekarní/
g/ nainštalovanie informačných tabúľ:
-	Prevádzkový poriadok prírodného areálu Kuchajda
-	Informačné tabule o areáli na všetkých vstupoch 
           -    Zákazové tabule 
h/ vyčistenie dna jazera potápačmi a následný odvoz odpadu
i/  oddelenie časti jazera pre kúpajúcich bójami 
j/  osadenie troch veží pre plavčíkov vodnej záchrannej služby
k/ denné   vyzbieranie   odpadu   a   naplavenín,   vyprázdňovanie  malých odpadových          
    košov  a odvoz odpadu z areálu

V rámci opravy a údržby na trvalo zabudovaných zariadeniach boli vykonané nasledovné práce:
a/ maliarske a štukatérske práce na budove toaliet IV. a premaľovanie 2 plážových prezliekarní 
b/ oprava  a náter detských hracích prvkov  
c/ nainštalovanie a náter plážových ležadiel
d/ oprava  košov a zvýraznenie čiar na basketbalovom  ihrisku
e/ zasekanie okrajov volejbalových  ihrísk 
f/ výmena dosiek na stolnotenisových stoloch
g/ výmena ochranných a bránkových sietí na futbalovom ihrisku
Počas letnej sezóny pribudli koše na separovaný odpad.

Pred otvorením a počas letnej sezóny okrem akcií kultúrneho leta boli na Kuchajde  nasledovné podujatia:
- raz za mesiac -	Beh sebaprekonávania  
- 14. 2.	  	 „Valentínska noc lampiónov“
- 2. 3.    		 „Slovensko proti drogám“
- 25. 3.	  	 „Kilometre pre Matúša“
- 28. 3. 		 „Prinášanie letečka a vynášanie kiselice“
- 26. 5. – 27. 5.	Vietnamské divadlo
- 30. 5. 	 	Stretnutie seniorov MČ BNM pri guláši
-2-
- 1. 6. 		 	Medzinárodný deň detí
- 2. 6. – 3. 6.	 	City Triathlon Bratislava 2012
- 9. 6. 		 	akcia „Milujem svoje mesto“
- 23. 6. 	 	Otvorenie Kultúrneho leta 2012
- 12. 7. 	 	Akademické MS v karate
- 8. 9. 		 	Ukončenie kultúrneho leta a novomestské hody 2012
-	Letné kino na Kuchajde – každú stredu a sobotu v mesiacoch júl od 21,30   hod., august od 21,00 hod., september od 20,00 hod.
-	Letná joga na Kuchajde – každý utorok a vo štvrtok v čase od 18,30 hod. v mesiacoch júl a august

        				
 				
KÚPACIA   SEZÓNA A KULTÚRNE   LETO

Kúpacia sezóna sa začala dňom 16. júna a trvala do 31. augusta 2012. Dňa 23. júna 2012 starosta MČ BNM slávnostne otvoril Kultúrne leto. 
Dňom otvorenia letnej sezóny sa každú sobotu konali  programy Kultúrneho leta 2012,  ktoré organizoval MÚ.
Počas celej letnej sezóny boli v prevádzke  stánky s občerstvením. Na otvorení Kultúrneho leta boli pre návštevníkov pripravené trampolíny, nafukovacie atrakcie, cukrová vata, pukance, kolotoče a veľkolepý ohňostroj. 
Regionálny úrad verejného zdravotníctva Bratislava, hl. m. SR číslom HŽP/8855/2012 zo dňa 11. júna 2012 vydal súhlas s uvedením prírodného kúpaliska Kuchajda do prevádzky v letnej sezóne 2012. Odber a rozbor vody z jazera v 14-dňových intervaloch zabezpečoval Regionálny úrad verejného zdravotníctva. 
Výsledky rozboru vzoriek vody, ktoré boli odobraté z jazera Kuchajda v dňoch 24. 7. 2012 a opakovane 30. 7. 2012, preukázali zhoršenie mikrobiologickej kvality vody v ukazovateli „črevné enterokoky“ nad prípustný limit daný vyhláškou MZ SR č. 87/2008 Z.z. o požiadavkách na prírodné kúpaliská. Na základe uvedeného sme ihneď po doručení výzvy t.j. 1. 8. 2012 zabezpečili osadenie varovných tabúľ „Zákaz kúpania. Voda nie je vhodná na kúpanie z dôvodu nevyhovujúcej mikrobiologickej kvality.“ na všetky vstupy do prírodného areálu Kuchajda.
V rámci ŠZD bola dňa 2. 8. 2012 vykonaná kontrola na plnenie opatrenia uloženého vo výzve zo dňa 1. 8. 2012 č. HŽP/12834/2012, na základe ktorej ŠZD  konštatoval, že varovné tabule s príslušných textom sú osadené.
Výsledky laboratórnych rozborov vzoriek vôd odobraných dňa 7. 8. 2012 vyhoveli kritériám NV SR č. 87/2008 Z.z. o požiadavkách na prírodné kúpaliská. Na základe uvedeného sme odstránili varovné tabule „Zákaz kúpania“ na všetkých vstupoch.

Každý deň od otvorenia letnej kúpacej sezóny bol areál Kuchajdy vždy ráno ručne vyčistený. 
Areál bol počas sezóny štyrikrát pokosený a vyhrabaný. Na každé podujatie Kultúrneho leta a  letného kina EKO – podnik VPS zabezpečil vyčistenie okolia amfiteátra /areálu/.

-3-
	Neustále udržiavanie čistoty, vyhrabávanie naplavenín a odstraňovanie drobných technických nedostatkov  v areáli Kuchajda zabezpečovali štyria zamestnanci. Opravy a údržbu na sprchách, osvetlení,  zariadeniach športovísk a hracích prvkov sme si zabezpečovali vo vlastnej réžií.
 	V rámci údržby areálu Stredisko dopravy zabezpečovalo vývoz fekálií, vyprázdňovanie veľkokapacitných kontajnerov, polievanie stromov a kríkov, strojné čistenie chodníkov.                                                

Počas letnej kúpacej sezóny boli denne v prevádzke:
-   4 verejné hygienické zariadenia
-   2 plážové prezliekarne /10 kabínok/
-   4 plážové sprchy
-   1 tenisový kurt
-   4 ihriská na plážový volejbal
-   1 ihrisko so 4-mi košmi na basketbal
- 48 plážových ležadiel
-   detské hracie prvky
-   2 konštrukcie telocvičňa v prírode
-   1 fontána
-   5 stolnotenisových stolov
- 10 ihrísk na petangue
-   3 fitnes prvky
Čistotu, poriadok a prevádzku zabezpečovali:                                                 
 -  4 strážnici
 -  8 toaletárok
 -  4 zamestnanci na zber odpadu

Záver Kultúrneho leta a novomestské hody sa začali už v piatok viazaním hroznového venca, v sobotu  žila Kuchajda športovo-zábavných predpoludním pre deti aj dospelých: detské súťaže, hodový futbalový turnaj, súťaž vo varení rybacej polievky, preteky dračích lodí a počas celého dňa boli pripravené trampolíny, nafukovacie atrakcie, cukrová vata, pukance, stánky s výrobkami  ľudových remesiel. Popoludnie na Kuchajde sa nieslo v duchu kultúry a zábavy. Vystúpenia boli rôznorodé, každý si mohol nájsť  svoj žáner. Vrcholom večera bola laserová show.
Novomestské hody vyvrcholili slávnostnou omšou v kostole Kráľovnej rodiny na Teplickej.

Denné čistenie areálu pokračovalo aj po skončení letnej sezóny a bolo zabezpečené zamestnancami Strediska  DI, areálu Kuchajda a údržby. Koncom septembra začala príprava areálu na zazimovanie – demontáž plážových ležadiel, pevného sedenia, spŕch a plážových prezliekarní. Znížil sa počet odpadových košov a zabezpečila sa denná prevádzka jednej budovy toaliet.

Príloha: Štatistická informácia zo zásahov vodnej záchrannej služby od 16. 6. 2012 do 31.8. 2012 v čase od 9,45 hod. do 18,00 hod.
-4-
Štatistická informácia zo zásahov vodnej záchrannej služby od 16.06.2012 do 31.08.2012  v čase od 9.45 h. do 18.00 h.

Počet topiacich sa s následným utopením (v pracovnej dobe) :   0    / už 16 rokov /

Poznámka : do štatistiky utopených nie je možné počítať pani, ktorá po infarkte zostala ležať na hladine. Postihnutej bola poskytnutá 1.pomoc, srdce jej naskočilo, žiaľ pri prevoze do nemocnice zomrela.

Počet zachránených topiacich sa, na základe zásahu vodnej záchrannej služby :  9
-	2 deti bez dozoru rodičov
-	2 dospelí pod vplyvom alkoholu.
-	3 dospelí  / kŕče v končatinách /
-	2 dospelí  / precenenie svojich síl /

Počet utopených v mimopracovnej dobe :   1

Počet ošetrených ľahších poranení :   86
-	jednalo sa predovšetkým o drobné rezné poranenia nôh a rúk zapríčinené prevažne vodnými ulitníkmi , ostrými kameňmi a nerešpektovaním zákazu skákania z móla
-	na základe periodického čistenia dna jazera našimi potápačmi a pravidelného čistenia celého areálu kúpaliska, možno konštatovať, že počet poranení je vzhľadom na vysokú návštevnosť v letnom období, minimálny.

Kolapsové stavy z tepla : 8

Počet poranení s nutnosťou prevozu do nemocnice :   1

Ostatné zásahy :128
-	24x kúpanie psov,
-	5x umývanie bicyklov v jazere,
-	12x pranie odevov v jazere bezdomovcami,
-	5x strata detí s úspešným koncom,
-	6x rybolov v zakázanom čase,
-	28x zabránenie znečisteniu jazera bežným odpadom,
-	7x likvidácia rozbitých fliaš vo vode,
-	2x vytiahnutie smetných košov z vody,
-	17x týranie zvierat (hádzanie kameňov do vodného vtáctva),
-	3x zásah proti narušeniu verejného poriadku (zlodeji).
-     19x riešenie problémov s občanmi pod vplyvom alkoholu

Počet privolaných hliadok mestskej polície :   1
Počet privolaných hliadok štátnej polície : 2
-5-
-	vzniknuté problémy občanov sme riešili vlastnými silami, nakoľko akcieschopnosť mestskej polície sa už roky rovná 0. Mestských policajtov (okrskového) vidno len sporadicky a v čase najväčších špičiek si čerpá dovolenku. Privolané hliadky v závažnejších prípadoch prišli v minulých obdobiach až po 30 min. a to už zbytočne. Mestskí policajti nemajú dostatočne preštudované VZN prírodného kúpaliska a preto aj ich „ zákroky „ sú neprofesionálne. Riešenie rôznych problémov občanov, ktoré nesúvisia s vodnou záchranou službou a sú v kompetencii mestskej polície, odpútavajú pozornosť vodných záchranárov od svojho základného poslania.

Počet sťažností občanov na výkon vodnej záchrannej služby a správcu areálu : časté ,ale len kvôli  nemožnosti zaparkovať 
-	medzi návštevníkmi areálu KUCHAJDA prevláda pozitívne hodnotenie kvality poskytovaných služieb,
-	návštevníci kúpaliska nemajú možnosť parkovania na priľahlom parkovisku , nakoľko parkovisko je sústavne obsadené cudzími autami. Časový zákaz vjazdu problém s parkovaním nevyriešil.
-	podobný príklad starostlivosti o prírodné kúpalisko nie je na Slovensku známy.

Čistota vody :
-	vodnej záchrannej službe nebol hlásený ani jeden prípad ochorenia, ktoré by mohla spôsobiť, prípadná zhoršená kvalita vody. Voda sa po celú sezónu javila  vizuálne čista.

Návrhy :
-	pre zvýšenie atraktívnosti areálu kúpaliska doporučujeme zasypať kamenisté brehy vyhradené pre kúpajúcich jemným štrkom. Uvítali by to hlavne deti, ktoré ostré kamene často zraňujú,
-	okrskový mestský policajt by mal mať stanovište na viditeľnom mieste a hlavne,
mal by byť v prevádzkovej dobe stále prítomný.
-	iniciovať zákaz vnadenia rýb. Veľké množstvá krmiva, ktoré rybári sypú do vody nielenže láka vodné vtáctvo, ale hlavne znečisťuje vodu.
-	doriešiť možnosť parkovania pre návštevníkov kúpaliska.

Spracoval dňa 31.08.2012

                                                                                                  Ing. Tomáš  R Á C Z
                                                                                       vedúci vodnej záchrannej služby